Nankino

Nankino aŭ Nankingo (ĉine 南京, pinjine: Nánjīng) estas prefektujnivela kaj subprovincnivela milionurbo en la Ĉina Popola Respubliko. La ĉina nomo signifas "suda ĉefurbo". Nankino estas ĉefurbo de la provinco Ĝjangsuo. Historio Nankino havas historion de pli ol 2000 jaroj. Ekde 220 ĝis 589 ĝi estis ĉefurbo de malgrandaj dinastioj, ekde 1127 ĝis 1279 ĉefurbo de la suda Dinastio Song, kaj komence de la Dinastio Ming (1368) Nankino estis ĉefurbo de la tuta Ĉinio. Nankino en tiu tempo havis gravan havenon. La Porcelanturo aŭ Porcelanpagodo de Nankino (en ĉina 南京陶塔 Nánjīng Táotǎ), estis pagodo de preskaŭ 80 m de alto situanta borde de la rivero Jangzio en Nankino, iama ĉefurbo de Ĉinio. Ĝi estis konstruita en la 15a jarcento dum la dinastio Ming, kaj detruita en la 19a jarcento dum la Tajpinga ribelo. En la jaro 1842 Nankino estis la loko de la "Traktato de Nankino", per kiu Okcidento igis la "Regnon de la Mezo" malfermiĝi. En tiu paco Hongkongo iĝis brita kaj Ŝanhajo iĝis zono ne regita de la ĉina registaro. En la jaro 1911 Nankino refoje estis ĉefurbo de la Ĉina Respubliko pro la ruinigo de la ĉina monarkio far Sun Yixian, kaj ekde 1927 ĝis 1949 ĉefurbo de la registaro de Kuomintango. Nankino estis loko de la Masakro de Nankingo en la jaro 1937. En tiu militkrimo la Japanaj okupantoj murdis 300 000 ĉinajn civilulojn. Ĝi estis loko ankaŭ de la Naciisma Registaro de Nankino, aliancano de Japanio Nuntempe Nankino estas grava centro de la komerco kaj eduko de la orienta Ĉinio. Vidindaĵoj Nankina Muzeo Servoj Nankina Universitato Partneraj urboj Partnera urbo estas interalie Stutgarto, ĉefurbo de Baden-Virtembergo en Germanio Bildaro Vidu ankaŭ Listo de urboj de Ĉinio Ĉina Popola Respubliko Ĝjangsuo 2078 Nankingo Metroo de Nankino Referencoj Eksteraj ligiloj Artikoloj rilataj al Nankino esperante